WFX ตั้งศูนย์พักคอย “ผู้ป่วยโควิด” บนพื้นที่โรงงาน 20 เตียง
WFX จัดตั้งศูนย์พักคอย บนพื้นที่โรงงานเพื่อรอรับผู้ป่วยโควิด-19 จำนวน 20 เตียง อ.ปลวกแดง จ.ระยอง
WFX จัดตั้งศูนย์พักคอย บนพื้นที่โรงงานเพื่อรอรับผู้ป่วยโควิด-19 จำนวน 20 เตียง อ.ปลวกแดง จ.ระยอง
16 มี.ค. 2565

บริษัท เวิลด์เฟล็กซ์ จำกัด (มหาชน) หรือ WFX ได้จัดตั้งศูนย์พักคอยผู้ป่วย COVID-19 (Community Isolation) ภายในพื้นที่โรงงาน บริษัท เวิลด์เฟล็กซ์ จำกัด (มหาชน) ต.แม่น้ำคู้ อ.ปลวกแดง จ.ระยอง เพื่อรองรับผู้ป่วยกลุ่มสีเขียวที่ไม่แสดงอาการ ได้แยกรักษาตัวและลดการแพร่ระบาดในชุมชน สามารถรองรับผู้ป่วยได้ จำนวน 20 เตียง
โดยมี นายชัยพร แพภิรมย์รัตน์ นายอำเภอปลวกแดง ผู้อำนวยการควบคุมโรคโควิด-19 ประจำ อ.ปลวกแดง พร้อมด้วย นายจารึก เครือทราย ผู้จัดการโรงงาน คณะผู้บริหาร กำนัน ผู้ใหญ่บ้านในพื้นที่ ต.แม่น้ำคู้  บุคลากรทางการแพทย์ ประจำบริษัท หัวหน้าส่วนราชการ และเจ้าหน้าที่ผู้เกี่ยวข้อง ร่วมถ่ายภาพในพิธีเปิด ซึ่งกิจกรรมดังกล่าวจัดขึ้นเมื่อเร็ว ๆ นี้